ddrg/super_eurlex huggingface dataset:
Oficiālais Vēstnesis 002 , 06/01/2004 Lpp. 0001 - 0002



Padomes Akts (2003. gada 27. novembris), ar kuru, pamatojoties uz Konvencijas par Eiropas Policijas biroja izveidi (Eiropola konvencija) 43. panta 1. punktu, sagatavo protokolu, ar ko groza šo konvenciju (2004/C 2/01) EIROPAS SAVIENĪBAS PADOME, ņemot vērā Konvenciju par Eiropas Policijas biroja izveidi (Eiropola konvencija) [1] un jo īpaši tās 43. panta 1. punktu, ņemot vērā Dānijas Karalistes iniciatīvu [2], ņemot vērā Eiropas Parlamenta atzinumu [3], ņemot vērā Eiropola Valdes atzinumu [4], tā kā: (1) Saskaņā ar Līguma par Eiropas Savienību 30. panta 2. punktu piecos gados pēc Amsterdamas Līguma stāšanās spēkā 1999. gada 1. maijā Padomei ir jāveicina sadarbība vairākās jomās, cita starpā, ar Eiropas Policijas biroja palīdzību. (2) Eiropadome 1999. gada oktobrī Tamperes sanāksmē paziņoja, ka Eiropas Policijas birojam ir galvenā loma dalībvalstu iestāžu sadarbībā pārrobežu noziegumu izmeklēšanā, veicinot Eiropas Savienības mēroga noziedzības novēršanu, analīzi un izmeklēšanu. Eiropadome ir aicinājusi Padomi sniegt Eiropas Policijas birojam vajadzīgo atbalstu, IR NOLĒMUSI sagatavot pievienoto protokolu, ar ko groza Konvenciju par Eiropas Policijas biroja izveidi (Eiropola konvenciju) un ko šodien parakstījuši dalībvalstu valdību pārstāvji, un IESAKA dalībvalstīm pieņemt šo protokolu saskaņā ar to attiecīgajām konstitucionālajām prasībām. Briselē, 2003. gada 27. novembrī Padomes vārdā — priekšsēdētājs R. Castelli [1] OV C 316, 27.11.1995., 2. lpp. [2] OV C 172, 18.7.2002., 15. lpp. [3] Atzinums sniegts 2003. gada 9. aprīlī (Oficiālajā Vēstnesī vēl nav publicēts). [4] Atzinums sniegts 2002. gada 31. oktobrī; papildu atzinums sniegts 2003. gada 24. jūnijā. -------------------------------------------------- PADOMES DEKLARĀCIJA Padome piekrīt, ka norādījums Eiropas Policijas birojam strādāt ar "krāpšanu" kā vienu no Eiropola Konvencijas pielikumā minēto noziegumu veidiem, ciktāl tas attiecas uz krāpšanu nodokļu jomā un muitas jomā, piešķir Eiropas Policijas birojam kompetenci tikai dalībvalstu to kompetento iestāžu darba efektivitātes un sadarbības uzlabošanā, kuras ir atbildīgas par krimināllikuma ieviešanas sistēmas darbību, un nevis attiecībā uz tām dalībvalstu iestādēm, kas atbildīgas par nodokļu un muitas nodokļu iekasēšanas nodrošināšanu. --------------------------------------------------
(7)

Ņemot vērā to, ka šā pamatlēmuma mērķus nevar pietiekami labi sasniegt atsevišķās dalībvalstīs, un to, ka šos mērķus darbības mēroga dēļ var labāk sasniegt Savienības līmenī, Savienība var pieņemt pasākumus saskaņā ar Eiropas Kopienas dibināšanas līguma 5. pantā, kā to piemēro saskaņā ar Līguma par Eiropas Savienību 2. panta otro daļu, noteikto subsidiaritātes principu. Saskaņā ar proporcionalitātes principu šajā pamatlēmumā paredz vienīgi tos pasākumus, kas ir vajadzīgi šo mērķu sasniegšanai.
3)

Pielikuma (“APLIECĪBA”) h) punkta 3. apakšpunktu aizstāj ar šādu punktu: “3. Norādiet, vai attiecīgā persona personiski piedalījās tās lietas izskatīšanā, kurā pieņemts lēmums: 1.  Jā, persona personiski piedalījās tās lietas izskatīšanā, kurā pieņemts lēmums. 2.  Nē, persona personiski nepiedalījās tās lietas izskatīšanā, kurā pieņemts lēmums. 3. Ja veikta atzīme lodziņā 2. punktā, lūdzu, apstipriniet, ka pastāv viens no šādiem apstākļiem:  3.1.a personai … (diena/mēnesis/gads) tika izsniegta pavēste, un tādējādi attiecīgā persona tika informēta par tās lietas izskatīšanas plānoto dienu un vietu, kurā pieņemts lēmums, un tika informēta par to, ka lēmums var tikt pieņemts aizmuguriski; VAI  3.1.b personai pavēste netika izsniegta, bet attiecīgā persona ar citiem līdzekļiem saņēma oficiālu informāciju par tās lietas izskatīšanas plānoto dienu un vietu, kurā pieņemts lēmums, tādā veidā, ka ir nepārprotami konstatēts, ka attiecīgā persona zināja par paredzēto lietas izskatīšanu un bija informēta par to, ka lēmums var tikt pieņemts aizmuguriski; VAI  3.2. zinādama par paredzēto lietas izskatīšanu, persona bija pilnvarojusi attiecīgās personas vai valsts ieceltu juriskonsultu aizstāvēt viņu lietas izskatīšanā, un minētais juriskonsults patiešām aizstāvēja attiecīgo personu minētajā lietas izskatīšanā; VAI  3.3. personai lēmums tika izsniegts … (diena/mēnesis/gads), un persona tika skaidri informēta par tiesībām uz lietas atkārtotu izskatīšanu vai pārsūdzību, kurā viņai ir tiesības piedalīties un kura dod iespēju lietu, tostarp jaunus pierādījumus, atkārtoti izskatīt pēc būtības, un kuras rezultātā sākotnējais lēmums varētu tikt atcelts, un  persona ir skaidri paziņojusi, ka neapstrīd lēmumu; VAI  persona attiecīgajā termiņā nav lūgusi lietas atkārtotu izskatīšanu vai pārsūdzību; VAI  3.4. persona, būdama skaidri informēta par lietas izskatīšanu un iespēju personiski piedalīties lietas izskatīšanā, ir skaidri atteikusies no tiesībām uz uzklausīšanu tiesas sēdē un ir skaidri paziņojusi, ka neapstrīd lēmumu. 4. Ja veiktas atzīmes lodziņā 3.1.b, 3.2., 3.3. vai 3.4. punktā, lūdzu, sniedziet informāciju par to, kā ir izpildīts attiecīgais nosacījums. … …”
Oficiālais Vēstnesis 053 , 01/07/1962 Lpp. 1571 - 1572

Speciālizdevums somu valodā: Nodaļa 3 Sējums 1 Lpp. 0031

Speciālizdevums zviedru valodā: Nodaļa 3 Sējums 1 Lpp. 0031

Speciālizdevums dāņu valodā: Sērija I Nodaļa 1959-1962 Lpp. 0178

Speciālizdevums angļu valodā: Sērija I Nodaļa 1959-1962 Lpp. 0201

Speciālizdevums spāņu valodā: Nodaļa 08 Sējums 1 Lpp. 0051

Speciālizdevums portugāļu valodā Nodaļa 08 Sējums 1 Lpp. 0051



Padomes Regula Nr. 49, ar ko groza spēkā stāšanās datumus atsevišķiem dokumentiem, kas saistīti ar kopējo lauksaimniecības politiku EIROPAS EKONOMIKAS KOPIENAS PADOME, ņemot vērā Eiropas Ekonomikas kopienas dibināšanas līgumu, un jo īpaši tā 42., 43. un 44. pantu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā Padomes regulas no Nr. 19 līdz 23, Nr. 25 un 26, kas saistītas ar kopējo lauksaimniecības politiku, un Padomes lēmums par minimālajām cenām nosaka, ka lielāko daļu tajos ietverto noteikumu piemēro no 1962. gada 1. jūlija; tā kā dalībvalstīm jāpiešķir pietiekams laika posms, lai sekmētu iepriekš minēto dokumentu un Padomes vai Komisijas pieņemto īstenošanas noteikumu efektīvu piemērošanu, no kuriem daži tika pieņemti tikai neilgi pirms 1962. gada 1. jūlija; tā kā tomēr graudu tirdzniecības gads Kopienā, izņemot kukurūzai, sākas apmēram 1. jūlijā; tā kā attiecībā uz 1962./63. tirdzniecības gadu var būt nepieciešams veikt pasākumus iekšējā tirgū no 1962. gada 1. jūlija, IR PIEŅĒMUSI ŠO REGULU. 1. pants 1. Datumu "1962. gada 30. jūlijs" aizstāj ar "1962. gada 1. jūlijs": a) Padomes Regulas Nr. 19 par pakāpenisku kopīgas labības tirgus organizācijas izveidošanu 23. un 29. pantā; b) Padomes Regulas Nr. 20 par pakāpenisku cūkgaļas tirgus kopīgas organizācijas izveidošanu 17. un 23. pantā; c) Padomes Regulas Nr. 21 par pakāpenisku olu tirgus kopīgas organizācijas izveidošanu 13., 14. un 20. pantā; d) Padomes Regulas Nr. 22 par pakāpenisku mājputnu gaļas tirgus kopīgas organizācijas izveidošanu 14. un 20. pantā; e) Padomes Regulas Nr. 23 par pakāpenisku augļu un dārzeņu tirgus kopīgas organizācijas izveidošanu 2. panta 3. punktā un 16. pantā; f) Padomes Regulas Nr. 25 par kopējās lauksaimniecības politikas finansēšanu 8. pantā; g) Padomes Regulas Nr. 26 par konkrētu konkurences noteikumu piemērošanu lauksaimniecības produktu ražošanai un tirdzniecībai 5. pantā; h) Padomes Lēmuma par minimālajām cenām 11. pantā. 2. Datumu "1962. gada 29. jūlijs" aizstāj ar "1962. gada 30. jūnijs" Padomes Regulas Nr. 23 9. panta 2. punkta a) apakšpunktā. 3. Tomēr Padomes regulu no Nr. 19 līdz 22 piemērošanas vajadzībām uzskata, ka nodokļu sistēmas īstenošanas pirmais gads beidzas 1962. gada 30. jūnijā. 4. No 1962. gada 1. jūlija dalībvalstu valdības veic visus iekšējā tirgū nepieciešamos pasākumus, lai no 1962. gada 30. jūlija stātos spēkā Padomes Regulas Nr. 19 par labības tirgus kopīgo organizāciju noteikumi. 2. pants Šī regula stājas spēkā 1962. gada 1. jūlijā. Šī regula uzliek saistības kopumā un ir piemērojama visās dalībvalstīs. Briselē, 1962. gada 29. jūnijā Padomes vārdā — priekšsēdētājs M. Couve de Murville --------------------------------------------------
Oficiālais Vēstnesis L 057 , 05/03/1968 Lpp. 0001 - 0001

Speciālizdevums dāņu valodā: Sērija I Nodaļa 1968(I) Lpp. 0040

Speciālizdevums angļu valodā: Sērija I Nodaļa 1968(I) Lpp. 0040

Speciālizdevums grieķu valodā Nodaļa 01 Sējums 1 Lpp. 0011

Speciālizdevums spāņu valodā: Nodaļa 01 Sējums 1 Lpp. 0139

Speciālizdevums portugāļu valodā Nodaļa 01 Sējums 1 Lpp. 0139



Padomes Regula (EEK, Euratom, EOTK) Nr. 261/68 (1968. gada 29. februāris), ar ko groza Padomes Regulu Nr. 423/67/EEK, Nr. 6/67/Euratom (1967. gada 25. jūlijs) par to EEK un Euratom Komisiju un Augstās Iestādes locekļu atalgojumu, kuri nav iecelti par vienotās Eiropas Kopienu Komisijas locekļiem EIROPAS KOPIENU PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi [1], un jo īpaši tā 34. pantu, tā kā Padomei ir jānosaka to bijušo Augstās Iestādes locekļu un Eiropas Ekonomikas kopienas un Eiropas Atomenerģijas kopienas Komisiju locekļu atalgojums, kuri pēc amata atstāšanas netika izraudzīti par Komisijas locekļiem, IR PIEŅĒMUSI ŠO REGULU. 1. pants Padomes Regulas Nr. 423/67/EEK, Nr. 6/67/Euratom [2] (1967. gada 25. jūlijs) par to EEK un Euratom Komisiju un Augstās Iestādes locekļu atalgojumu, kuri nav iecelti par vienotās Eiropas Kopienu Komisijas locekļiem, 2. pantu no 1968. gada 1. janvāra papildina ar šādu trešo daļu: "Atkāpjoties no 9. panta Regulā Nr. 422/67/EEK, Nr. 5/67/Euratom, to 1. pantā minēto bijušo Augstās Iestādes locekļu un Eiropas Ekonomikas kopienas un Eiropas Atomenerģijas kopienas Komisijas locekļu pensijas, kuri sava amata pienākumus pildījuši vismaz divus gadus, nav mazākas par 15 % no pēdējo reizi saņemtās pamatalgas." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1968. gada 29. februārī Padomes vārdā — priekšsēdētājs M. Couve de Murville [1] OV 152, 13.7.1967., 2. lpp. [2] OV 187, 8.8.1967., 6. lpp. --------------------------------------------------
Oficiālais Vēstnesis L 164 , 27/07/1970 Lpp. 0041 - 0041

Speciālizdevums somu valodā: Nodaļa 11 Sējums 1 Lpp. 0051

Speciālizdevums dāņu valodā: Sērija I Nodaļa 1970(II) Lpp. 0437

Speciālizdevums zviedru valodā: Nodaļa 11 Sējums 1 Lpp. 0051

Speciālizdevums angļu valodā: Sērija I Nodaļa 1970(II) Lpp. 0502

Speciālizdevums grieķu valodā Nodaļa 11 Sējums 1 Lpp. 0119

Speciālizdevums spāņu valodā: Nodaļa 11 Sējums 1 Lpp. 0077

Speciālizdevums portugāļu valodā Nodaļa 11 Sējums 1 Lpp. 0077



Padomes Regula (EEK) Nr. 1471/70 (1970. gada 20. jūlijs), ar ko ievieš kopēju procedūru tādu produktu importa autonomam pieaugumam Kopienā, uz kuriem attiecas ierobežojuma pasākumi, ko nosaka pati eksportētājvalsts EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu; ņemot vērā Komisijas priekšlikumu; tā kā dažas trešās valstis attiecībā uz Kopienu apņemas uz dažu produktu eksportu attiecināt pašu noteiktus ierobežojuma pasākumus; tā kā tomēr var būt vajadzība autonomi palielināt konkrēto produktu importu Kopienā; tā kā šajā nolūkā ir jāievieš kopēja procedūra; IR PIEŅĒMUSI ŠO REGULU. 1. pants 1. Ja starp Kopienu un trešo valsti noslēgtā nolīgumā paredzēts, ka importam no šīs valsts uz Kopienu piemēro kādu ierobežojuma pasākumu, ko noteikusi pati eksportētājvalsts, un ja Kopiena nolemj ierosināt vai piekrist, ka attiecīgā trešā valsts palielina savu konkrēto produktu eksportu uz Kopienu, lēmumu pieņem saskaņā ar procedūru, kas noteikta 11. pantā Padomes Regulā (EEK) Nr. 1023/70 (1970. gada 25. maijs), ar ko ievieš kopēju procedūru kvantitātes kvotu pārvaldībai [1], un ņemot vērā: a) prasības, kas izvirzītas ekonomikas un tirdzniecības politikā, kā autonomajā, tā konvencionālajā politikā; b) konkrētā produkta tirgus stāvokli Kopienā; c) to, ka būtu jāgādā par to, lai netiktu traucēta ar šo trešo valsti noslēgtā līguma mērķa īstenošana. 2. Komisija atbild par to, lai attiecīgā trešā valsts tiktu informēta par lēmumu. 3. Neskarot īpašus noteikumus dažos nolīgumos par ierobežojuma pasākumiem, ko nosaka pati eksportētājvalsts, analoģiski piemēro Padomes Regulas (EEK) Nr. 1023/70 2. panta 2. punktu un 6. pantu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1970. gada 20. jūlijā Padomes vārdā — priekšsēdētājs W. Scheel [1] OV L 124, 8.6.1970, 1. lpp. --------------------------------------------------
Oficiālais Vēstnesis L 283 , 28/10/1980 Lpp. 0005 - 0005

Speciālizdevums grieķu valodā Nodaļa 03 Sējums 31 Lpp. 0118



Komisijas Regula (EEK) Nr. 2735/80 (1980. gada 27. oktobris), ar kuru groza Regulu (EEK) Nr. 1391/78, ar ko paredz grozītos noteikumus par to, kā piemērot piemaksu sistēmu par piena un piena produktu nepārdošanu un piena govju ganāmpulku pārveidošanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1977. gada 17. maija Regulu (EEK) Nr. 1078/77, ar ko ievieš piemaksu sistēmu par piena un piena produktu nepārdošanu un piena govju ganāmpulku pārveidošanu [1], kurā jaunākie grozījumi izdarīti ar Regulu (EEK) Nr. 1365/80 [2], un jo īpaši tās 7. pantu, tā kā saskaņā ar 4. panta 1. punktu Komisijas Regulā (EEK) Nr. 1391/78 [3], kurā jaunākie grozījumi izdarīti ar Regulu (EEK) Nr. 1799/79 [4], iesniegt pieteikumu nepārdošanas piemaksas saņemšanai bija iespējams tikai līdz 1980. gada 15. septembrim, lai arī saskaņā ar Regulu (EEK) Nr. 1365/80 pārveides piemaksu sistēmas darbība ir pagarināta līdz 1980./81. piena tirdzniecības gada beigām; tā kā Regulas (EEK) Nr. 1391/78 12.a pants nosaka pārveides piemaksas saņēmējiem iespēju turpmāk izvēlēties nepārdošanas piemaksu sistēmu; tā kā tādā gadījumā attiecīgo personu situācija tiek pielāgota tai situācijai, kādā tās būtu nonākušas, ja tās būtu uzreiz pieteikušās uz nepārdošanas piemaksu; tā kā attiecībā uz pārveides piemaksas saņēmējiem, kas iesniedza savus pieteikumus pēc 1980. gada 16. septembra, būtu jānorāda, ka, kopš nepārdošanas piemaksu sistēma ir atcelta no minētās dienas, iepriekšminētā iespēja viņiem nebija pieejama, jo viņiem vairs nebija iespējams uzreiz pieteikties uz minēto piemaksu; tā kā attiecībā uz pārveides piemaksas saņēmējiem, kas iesniedza savus pieteikumus pirms 1980. gada 16. septembra, iespējas saglabāšana būtu veids, kā apiet nepārdošanas sistēmas atcelšanu sākot no minētās dienas; tā kā šajos apstākļos būtu jānosaka, ka pēc pārejas perioda beigām minētie pārveides piemaksas saņēmēji vairs nevar izmantot šo iespēju; tā kā Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Regulas (EEK) Nr. 1391/78 12.a pantam pievieno šādu 3. punktu: "3. Tomēr pārveides piemaksu saņēmēji, kas iesniedza savus pieteikumus minētajai piemaksai pirms 1980. gada 16. septembra, var iesniegt 1. punktā minēto deklarāciju kompetentajai iestādei tikai līdz 1980. gada 31. decembrim." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1980. gada 27. oktobrī Komisijas vārdā — priekšsēdētāja vietnieks Finn Gundelach [1] OV L 131, 26.5.1977., 1. lpp. [2] OV L 140, 5.6.1980., 18. lpp. [3] OV L 167, 24.6.1978., 45. lpp. [4] OV L 206, 14.8.1979., 12. lpp. --------------------------------------------------
Oficiālais Vēstnesis L 306 , 27/10/1981 Lpp. 0008 - 0009

Speciālizdevums spāņu valodā: Nodaļa 03 Sējums 23 Lpp. 0156

Speciālizdevums portugāļu valodā Nodaļa 03 Sējums 23 Lpp. 0156



Komisijas Regula (EEK) Nr. 3052/81 (1981. gada 26. oktobris), ar kuru groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [2] izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Kopienai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, šīs Regulas pielikumā minētie dienesti jāpievieno sarakstam; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Šīs regulas pielikumā uzskaitītos dienestus ar šo pievieno Regulas (EEK) Nr. 2730/81 pielikumā iekļautajam to dienestu sarakstam, kas trešās valstīs izsludina uzaicinājumus uz konkursu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1981. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 26. oktobrī Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 272, 26.9.1981., 25. lpp. -------------------------------------------------- PIELIKUMS Importētāja valsts | Izsludinātājs dienests | BELIZA | The Marketing Board PO Box 479 117, North Front Street Belize City | BULGĀRIJA | Agro Commerce 2, rue Gavril Guenou Sofia 1000 Bulgarocoop 99, rue Rakovski Sofia 1000 | IRĀKA | State Enterprise for Foodstuff Trading PO Box 14122 Baghdad | LĪBIJA | The General Dairies and Products Company PO Box 5318 Tripoli | --------------------------------------------------
Oficiālais Vēstnesis L 382 , 31/12/1982 Lpp. 0013 - 0016

Speciālizdevums spāņu valodā: Nodaļa 11 Sējums 17 Lpp. 0266

Speciālizdevums portugāļu valodā Nodaļa 11 Sējums 17 Lpp. 0266



Padomes Regula (EEK) Nr. 3618/82 (1982. gada 21. decembris) par to, kā piemērot EEK un Norvēģijas apvienotās komitejas Lēmumu Nr. 3/82, kas groza 1. un 2. protokolu, kas pievienots līgumam starp Eiropas Ekonomikas kopienu un minēto valsti EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā Eiropas Ekonomikas kopiena 1973. gada 14. maijā parakstīja Līgumu ar Norvēģijas Karalisti [1], kurš stājās spēkā 1973. gada 1. jūlijā; tā kā saskaņā ar iepriekš minētā līguma 12.a pantu apvienotā komiteja pieņēma Lēmumu Nr. 3/82, kas groza 1. un 2. protokolu; tā kā šis lēmums ir jāpiemēro Kopienā, IR PIEŅĒMUSI ŠO REGULU. 1. pants Eiropas Ekonomikas kopienas un Norvēģijas Karalistes līguma piemērošanas nolūkā apvienotās komitejas Lēmumu Nr. 3/82 piemēro Kopienā. Lēmuma teksts ir pievienots šai regulai. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1982. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 21. decembrī Padomes vārdā — priekšsēdētājs O. Møller [1] OV L 171, 27.6.1973., 2. lpp. --------------------------------------------------
Oficiālais Vēstnesis L 174 , 21/06/1982 Lpp. 0009 - 0011

Speciālizdevums spāņu valodā: Nodaļa 11 Sējums 15 Lpp. 0234

Speciālizdevums portugāļu valodā Nodaļa 11 Sējums 15 Lpp. 0234



Padomes Regula (EEK) Nr. 1531/82 (1982. gada 25. maijs) par to, kā piemērot EEK un Islandes apvienotās komitejas Lēmumu Nr. 5/81, kas groza 1. un 2. protokolu, kas pievienots līgumam starp Eiropas Ekonomikas kopienu un minēto valsti EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 113. pantu, ņemot vērā Komisijas priekšlikumu, tā kā Eiropas Ekonomikas kopiena 1972. gada 22. jūlijā parakstīja līgumu ar Islandes Republiku [1], kurš stājās spēkā 1973. gada 1. jūlijā; tā kā saskaņā ar iepriekš minētā līguma 12.a pantu apvienotā komiteja pieņēma Lēmumu Nr. 5/81, kas groza 1. un 2. protokolu; tā kā šis lēmums ir jāpiemēro Kopienā, IR PIEŅĒMUSI ŠO REGULU. 1. pants Eiropas Ekonomikas kopienas un Islandes Republikas līguma piemērošanas nolūkā apvienotās komitejas Lēmumu Nr. 5/81 piemēro Kopienā. Lēmuma teksts ir pievienots šai regulai. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1982. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 25. maijā Padomes vārdā — priekšsēdētājs L. Tindemas [1] OV L 301, 31.12.1972., 2. lpp. --------------------------------------------------
Oficiālais Vēstnesis L 112 , 28/04/1983 Lpp. 0020 - 0020

Speciālizdevums spāņu valodā: Nodaļa 03 Sējums 27 Lpp. 0156

Speciālizdevums portugāļu valodā Nodaļa 03 Sējums 27 Lpp. 0156

Speciālizdevums somu valodā: Nodaļa 3 Sējums 16 Lpp. 0078

Speciālizdevums zviedru valodā: Nodaļa 3 Sējums 16 Lpp. 0078



Komisijas Regula (EEK) Nr. 1004/83 (1983. gada 27. aprīlis), ar kuru četrpadsmito reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1183/82 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 763/83 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi. Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Bangladeša | The Director General Ministry of Defence New Airport Road Tejgaon Dacca | 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 27. aprīlī Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 140, 20.5.1982., 1. lpp. [3] OV L 272, 26.9.1981., 25. lpp. [4] OV L 85, 31.3.1983., 79. lpp. --------------------------------------------------